CELEX: C2006/326/79
Language: da
Date: 2006-12-30 00:00:00
Title: Sag C-447/06: Anmodning om præjudiciel afgørelse indgivet af Fővárosi Bíróság (Budapest, Ungarn), den 2. november 2006 — Vodafone Magyarország Mobil Távközlési Zártkörűen Működő Részvénytársaság og Innomed Medical Orvostechnikai Részvénytársaság mod Magyar Állam, Budapest Főváros Képviselő-testülete og Esztergom Város Önkormányzat Képviselő-testütele

30.12.2006   
            
            
               DA
            
            
               Den Europæiske Unions Tidende
            
            
               C 326/37
            
         Anmodning om præjudiciel afgørelse indgivet af Fővárosi Bíróság (Budapest, Ungarn), den 2. november 2006 — Vodafone Magyarország Mobil Távközlési Zártkörűen Működő Részvénytársaság og Innomed Medical Orvostechnikai Részvénytársaság mod Magyar Állam, Budapest Főváros Képviselő-testülete og Esztergom Város Önkormányzat Képviselő-testütele
   (Sag C-447/06)
   (2006/C 326/79)
   Processprog: ungarsk
   Den forelæggende ret
   Fővárosi Bíróság
   Parter i hovedsagen
   
      Sagsøgere: Vodafone Magyarország Mobil Távközlési Zártkörűen Működő Részvénytársaság og Innomed Medical Orvostechnikai Részvénytársaság
   
      Sagsøgte: Magyar Állam, Budapest Főváros Képviselő-testülete og Esztergom Város Önkormányzat Képviselő-testütele
   Præjudicielle spørgsmål
   
               1)
            
            
               Skal kapitel 4, punkt 3, litra a), i bilag X til Akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (1) (herefter »tiltrædelsesakten«), der finder anvendelse i henhold til artikel 24 i nævnte tiltrædelsesakt, i medfør af hvilken bestemmelse Ungarn, uanset artikel 87 og 88 i EF-traktaten til og med den 31. december 2007 kan anvende nedsættelser af den lokale virksomhedsskat [skat på erhvervsvirksomhed] på op til 2 % af virksomhedernes nettooverskud, som indrømmes af lokale myndigheder for en begrænset periode på grundlag af artikel 6 og 7 i lov C af 1990 om lokale skatter, fortolkes således, at der er tale om en overgangsordning, der gør det muligt for Ungarn at opretholde skatten på erhvervsvirksomhed indtil udløbet af denne frist?
            
         
               2)
            
            
               Skal artikel 33 i Rådets sjette direktiv 77/388/EØF (2) under hensyn hertil fortolkes således, at bestemmelsen er til hinder for, at en medlemsstat opretholder eller indfører en skat på erhvervsvirksomhed med gevinst for øje, hvis beskatningsgrundlag er virksomhedens nettoindtægter, idet udgifterne til erhvervelse af de solgte goder og af tjenesteydelser præsteret af tredjemand samt materialeudgifterne er fratrukket?
            
         
               3)
            
            
               Afhængig af besvarelsen af de to første spørgsmål, og i lyset af Domstolens praksis, skal den aktuelle praksis, hvorefter de ungarske skattemyndigheder i første og anden instans — som herved unddrager sig en undersøgelse af erhvervsvirksomhedsskattens forenelighed med fællesskabsretten — foreslår skatteyderne, at de foretager en berigtigelse af deres selvangivelse ved at indgive en supplerende selvangivelse, fortolkes således, at denne praksis hindrer skatteyderne i at udøve deres rettigheder, idet den ved at underkaste skatteyderne en skattebehandling med et usikkert resultat hindrer eller gør en effektiv anvendelse af fællesskabsretten vanskelig, hvorfor Republikken Ungarn ikke overholder bestemmelsen i artikel 10 EF?
            
         
      (1)  EUT L 236, s. 846.
   
      (2)  EFT L 145, s. 1.